CELEX: 52013PC0692
Language: fi
Date: 2013-10-03
Title: Ehdotus EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöönotosta

|
			
		
		
		52013PC0692
		
			Ehdotus EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöönotosta /* COM/2013/0692 final */
			
				
		
		
			
			   	PERUSTELUT
Toukokuun 17. päivänä 2006 tehdyssä
toimielinten sopimuksessa[1]
määrätään, että Euroopan unionin solidaarisuusrahaston varoja voidaan ottaa
käyttöön vuosittain enintään miljardi euroa ylittämällä rahoituskehyksen
asianomaisten otsakkeiden enimmäismäärät. Rahastoon liittyvät tukikelpoisuuden
edellytykset on määritelty neuvoston asetuksessa (EY) N:o 2012/2002[2].
Romania on hakenut tukea
solidaarisuusrahastosta kesän 2012 metsäpalojen ja Saksa, Itävalta ja Tšekki
touko- ja kesäkuun 2013 tulvien vuoksi. Seuraavassa on esitetty hakemukseen
perustuvat arviot vahinkojen kokonaismäärästä:
   ||   ||   || (euroa) 
 Katastrofi || Välittömät vahingot || Kynnysarvo (milj. euroa) || Tukikelpoisten toimien kustannukset yhteensä || 2,5 %:n mukaan laskettu määrä || 6 %:n mukaan laskettu määrä || Tuen ehdotettu kokonaismäärä 
 Romanian kuivuus || 806 724 312 || 735,487 || 2 475 689 || 18 387 175 || 4 274 239 || 2 475 689 
 Saksan tulvat || 8 153 500 000 || 3 678,755 || 3 289 400 000 || 91 968 875 || 268 484 700 || 360 453 575 
 Itävallan tulvat || 866 462 000 || 1 798,112 || 350 334 000 || 21 661 550 || - || 21 661 550 
 Tšekin tulvat || 637 131 000 || 871,618 || 416 368 000 || 15 928 275 || - || 15 928 275 
 YHTEENSÄ ||   || 400 519 089 
Tutkittuaan hakemukset[3] ja otettuaan huomioon sen,
minkä verran tukea rahastosta voidaan enintään myöntää, sekä arvioituaan
mahdollisuudet määrärahojen uudelleen kohdentamiseen lisävaroja edellyttävän
otsakkeen sisällä komissio esittää, että Euroopan unionin solidaarisuusrahaston
varoja otetaan käyttöön yhteensä 400 519 089 euroa, jotka
kohdennetaan rahoituskehyksen otsakkeeseen 3 b.
Esittämällä tämän
ehdotuksen rahaston varojen käyttöönottamiseksi komissio aloittaa
yksinkertaistetun kolmikantamenettelyn 17. toukokuuta 2006 tehdyn
toimielinten sopimuksen 26 kohdan mukaisesti. Se pyrkii näin varmistamaan
molempien budjettivallan käyttäjien hyväksynnän sekä tarpeelle käyttää rahaston
varoja että pyydetylle määrälle. Komissio kehottaa kumpaakin budjettivallan
käyttäjää ilmoittamaan aikomuksistaan toiselle budjettivallan käyttäjälle ja
komissiolle.
Jos jompikumpi
budjettivallan käyttäjä ei hyväksy ehdotusta, järjestetään muodollinen
kolmikantakokous.
Komissio tekee lisätalousarvioesityksen (LTE),
jotta vuoden 2013 talousarvioon voidaan ottaa tällaiset maksusitoumus- ja
maksumäärärahat 17. toukokuuta 2006 tehdyn toimielinten sopimuksen
26 kohdan mukaisesti.
Ehdotus
EUROOPAN PARLAMENTIN JA NEUVOSTON PÄÄTÖS
Euroopan unionin solidaarisuusrahaston
varojen käyttöönotosta
EUROOPAN PARLAMENTTI JA
EUROOPAN UNIONIN NEUVOSTO, jotka
ottavat huomioon talousarviota koskevasta
kurinalaisuudesta ja moitteettomasta varainhoidosta 17 päivänä toukokuuta 2006
tehdyn Euroopan parlamentin, neuvoston ja komission välisen toimielinten
sopimuksen[4]
ja erityisesti sen 26 kohdan,
ottavat huomioon Euroopan unionin
solidaarisuusrahaston perustamisesta 11 päivänä marraskuuta 2002 annetun
neuvoston asetuksen (EY) N:o 2012/2002[5],
ottavat huomioon komission ehdotuksen[6],
sekä katsovat
seuraavaa:
1)         Euroopan unioni on
perustanut Euroopan unionin solidaarisuusrahaston, jäljempänä ’rahasto’,
osoittaakseen solidaarisuutta katastrofialueiden väestöä kohtaan.
2)         Toukokuun 17 päivänä 2006
tehdyn toimielinten sopimuksen mukaan rahaston varoja voidaan ottaa käyttöön
enintään miljardi euroa vuodessa.
3)         Asetuksessa (EY) N:o
2012/2002 säädetään edellytyksistä, joiden täyttyessä rahaston varoja voidaan
ottaa käyttöön.
4)         Romania on tehnyt hakemuksen
rahaston varojen käyttöönottamisesta kuivuuden ja metsäpalojen johdosta.
5)         Saksa, Itävalta ja Tšekki
ovat tehneet hakemukset rahaston varojen käyttöönottamisesta tulvakatastrofien
vuoksi,
OVAT HYVÄKSYNEET TÄMÄN PÄÄTÖKSEN:
1 artikla
Euroopan unionin yleiseen talousarvioon
varainhoitovuodeksi 2013 otetaan käyttöön Euroopan unionin
solidaarisuusrahaston varoja 400 519 089 euroa maksusitoumus- ja
maksumäärärahoina.
2 artikla
Tämä päätös julkaistaan Euroopan unionin
virallisessa lehdessä.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
[1]               EUVL C 139, 14.6.2006, s. 1.
[2]               EYVL L 311, 14.11.2002, s. 3.
[3]               Tiedonanto komissiolle Romanian, Saksan, Itävallan ja
Tšekin tekemistä hakemuksista, jotka koskevat Euroopan unionin
solidaarisuusrahaston varojen käyttöönottoa, C(2013) 6416.
[4]               EUVL C 139, 14.6.2006, s. 1.
[5]               EYVL L 311, 14.11.2002, s. 3.
[6]               EUVL C […], […], s. […].